
Para sa pagsuporta nito sa pang-uupat ng gera sa Iraq 


Pagbayarin ang rehimeng Macapagal-Arroyo! 


asuklam-suklam ang bulag at walang kahihi- 
Ke pagsuporta ni Macapagal-Arroyo sa 

balak na pagsalakay ng imperyalismong US sa 
Iraq. 

Sa buong Asia, tanging ang gubyernong Macapa- 
gal-Arroyo ang nagbigay ng agad-agad at walang 
kwestyong suporta sa imperyalistang gera. 

Wala pa mang hinihingi ang US, inianunsyo na ni 
Macapagal-Arroyo na nakahanda ang kanyang gub- 
yerno na ipagamit sa US ang himpapawid ng Pilipinas 
at ang iba't ibang kinakailangang imprastruktura para 
sa mga operasyon ng mga tropang Amerikano. 

Sa kabila ng pagdududa ng nakararami sa daigdig 
at maging ng marami sa Security Council ng UN tulad 
ng Germany, France, Russia at China, buung-buong 
nilunok ng rehimen ang pinalalabas ng US na “mga 
ebidensya” para bigyan-katwiran ang balak nitong 
pagsalakay at pagsaklot sa Iraq: ang umano'y 
pagkakaroon at pagkukubli ng Iraq ng mga sandatang 
may kakayahang pumuksa sa malaking bilang ng 
mamamayan o weapons of mass destruction at ang 
pagsuporta umano nito sa “terorismo”. 

Katulad ng kanyang imperyalistang amo, walang 
paggalang si Macapagal-Arroyo sa pambansang 
soberanya at karapatan ng mamamayan at gubyernong 
Iraqi na magpasya sa sarili. Itinataguyod at ipinagta- 
tanggol niya ang arogante at unilateral na balak ng US 
na salakayin at saklutin ang alinmang bansa. Walang 
pinag-iba ang ganito sa asal-tuta niyang pagtataguyod 
ng mga hakbang ng imperyalismong US na 
lapastanganin ang pambansang soberanya at pag- 


ibayuhin pa ang pandarambong at pang-aapi sa 
Pilipinas. 

Wala rin siyang pagdadalawang-isip na ilagay sa 
peligro ang ilang milyong manggagawang Pilipino na 
nagtatrabaho ngayon sa Middle East. Sa pakitang- 
taong pagsugod niya sa Kuwait nitong unang linggo ng 
Pebrero, siya pa mismo ang nanguna sa 
pangungumbinsi sa mga Pilipino roon na tanggapin 
ang katwiran ng US sa pagsalakay sa Iraq. 

Kapalit ng mga ito ang mumong ayuda at pautang 
na lubos na pinaglalawayan ng kanyang bangkarote at 
bulok na gubyerno. 


Inilalathala ng Komite Sentral ng Partido Komunista ng Pilipinas 


PAGBABAYARAN NANG MAHAL NG REHIMENG MACAPA- 
gal-Arroyo ang bulag at walang kahihiyang panganga- 
yupapa sa lahat ng kagustuhan ng imperyalismong US. 
Ibubunsod nito ang ibayong pagkakahiwalay ng kan- 
yang rehimen sa mamamayang Pilipino na malakas na 
tumututol sa nakaambang pagsalakay ng US sa Iraq. 
Sa ngayon, ibayong lumalawak ang pambansang 
nagkakaisang prente ng mamamayang Pilipino laban 
sa imperyalistang gera. Kinabibilangan ito ng mga 
patriyotiko at demokratikong organisasyon ng masang 
anakpawis, mga grupong sibiko, pulitiko, mga 
organisasyong relihiyoso at maging ang institusyon ng 
simbahang Katoliko at mga grupong Islamiko. 
Masaklaw ang batayan ng pagkakaisa ng mga 
pwersang ito, kabilang ang mga lumalaban sa imper- 
yalistang paglapastangan sa soberanya ng mga bansa, 
ang mga nababahala sa kapakanan ng mga Pilipinong 
manggagawa sa Iraq at Middle East, ang mga ayaw 
madawit ang Pilipinas sa isang digmaang walang 

Romulo Kintanar, pinarusahan 

Ang krisis na ikinukubli ng pandirigma ni Bush 

Balita 


kinalaman ang bansa at ang mga simpleng ayaw sa 
digmaan. Pinakapuspusan sa mga ito ang mga 
pwersang rebolusyonaryo at anti-imperyalista. 

Mahigpit ding tinututulan ng nagkakaisang prente 
laban sa imperyalistang gera ang presensya ng mga 
tropang Amerikano sa Pilipinas. Ang humigit-kumu- 
lang 1,300 sundalong Amerikano sa Pilipinas ay maa- 
aring pagsilbihing mga pwersang pansuporta para sa 
mga operasyong militar ng US sa Middle East. 
Masahol pa rito, nagbabanta na ring tuwirang isabak 
ang mga pwersang Amerikano sa mga operasyong 
pangkombat sa Pilipinas. Napabalitang nagkaisa na 
sina President George W. Bush ng US at Macapagal- 
Arroyo sa pagpakat ng apat na pangkat ng mga US 
Green Beret para tuwirang ilaban sa Abu Sayyaf. 
Di malayong ibabaling na rin ang mga pwersang 
Amerikano laban sa mga pwersang rebolusyo- 
naryo sa bansa. 

Isang patriyotiko at internasyunalistang tungkulin 
ng Partido Komunista at mamamayang Pilipino ang 
makiisa sa pagtatanggol ng mamamayang Iraqi sa 
kanilang soberanya laban sa pananalakay at pananakop 
ng imperyalismong US. Ang Partido at mamamayang 
anti-imperyalista at tutol sa gera ay nakikiisa sa 
mamamayang Amerikano, at gayundin sa mamamayan 
ng Europe, Asia at iba pang bahagi ng daigdig sa 
paglaban sa mga mapandigmang hakbangin ng 
gubyernong Bush. 

Ambag ng mamamayang Pilipino sa pagtulong sa 
mamamayang Iraqi at sa malawak na pandaigdigang 
nagkakaisang prente laban sa imperyalistang gera ang 
paglaban sa todo-largang pagpapakatuta ni Macapa- 
gal-Arroyo at ang pagtutol sa planong ipagamit sa US 
ang ating lupain bilang lunsaran at fransit point ng mga 
mapanalakay na tropa at kagamitang Amerikano. 

laambag din ng Bagong Hukbong Bayan sa panda- 
igdigang nagkakaisang prente laban sa imperyalistang 
gera ang pagpapaigting ng mga taktikal na opensiba 
laban sa mga mersenaryong tropa ng AFP at PNP upang 
lalong pahinain ang papet na rehimeng Macapagal-Arroyo. 


SA KANYANG IPINAKIKITANG LUBOS NA KATAPATAN SA 
kanyang imperyalistang amo, nakikilala na sa buong 
mundo si Macapagal-Arroyo bilang isa sa pinakatapat 
na tuta ng imperyalismong US. Huhusgahan din siya 
sa kasaysayan ng bansa bilang isa sa pinakapapet sa 
lahat ng nagdaang papet na presidente ng Pilipinas. [AB 

Malawak ang pandaigdigang pagtutol 
sa pananalakay sa Iraq 


ngangampanya ng US, nananatiling manipis ang suporta para sa 

planong pagsalakay at pagsakop ng imperyalismong US sa 
bansang Iraq. Sa halip, lalo lamang umigting at lumawak ang kilusan laban sa 
mapangwasak at mapandambong na patakarang pandigma ng imperyalismong 
US at lumakas din ang oposisyon maging ng mga alyado nitong gubyerno. 


S a halos dalawang taong panunuhol, pambabraso at aktibong pa- 


Nagkakandapilipit ang dila ng 
mga upisyal ng US na bigyang- 
katwiran ang balak nitong paggera 
sa Iraq. Pilit ipinawawasak sa Iraq 
ang di-makita-kita at itinatanggi ng 
Iraq na mga sandatang may 
kakayahang pumuksa sa malaking 
bilang ng mamamayan o weapons 
of mass destruction. Matapos 
mabigo ang weapons inspection 
team ng United Nations na 
patunayang ang Iraq ay mayroong 
sandata para sa maramihang 
pamiminsala, ipinipilit ngayon ng 
US na ipatanggap ang mga 
“ebidensya” ng weapons of mass 
destruction na diumano'y nakuha 
ng “intelligence” nito bilang 
“solidong batayan” para sa nais 
nitong ilunsad na gera. 

Malinaw na gumagawa lamang 
ang US ng mga usapin sa layuning 
bigyang-katwiran ang pagsalakay 
nito sa Iraq upang itayo rito ang 
isang papet na rehimen, kontrolin 
ang reserbang langis dito at pag- 
ibayuhin ang kapangyarihan 
bilang nagsosolong pandaigdigang 
superpower. 

Ipinagmamayabang ng US na 
hindi nakabatay ang kanyang mga 
aksyon sa pagsang-ayon ng ibang 
bansa. Ayon kay Bush, isasagawa 
ng US ang pagsalakay sa Iraq kahit 
magsolo ito at anuman ang sabihin 

ng iba. Tuluy-tuloy nang nag-iipon 
ang US ng pwersa sa Persian Gulf 
at sa Kuwait. Sa kasalukuyan, ma- 
higit 70,000 tropang Amerikano na 
ang naroroon. 

Sa harap nito, palawak nang 
palawak ang pandaigdigang opo- 
sisyon ng mga mamamayan at gub- 
yerno sa aroganteng pananagasa ng 
US sa mga prinsipyo at proseso ng 
ugnayan ng mga bansa at sa kara- 
patan sa pagpapasya sa sarili ng 
mamamayang Iraqi. Parami nang 
parami ang naniniwala na ang US, 
at hindi ang Iraq, ang nangungu- 
nang banta sa seguridad ng mundo 
at kailangang magdisarma ng 
sariling weapons of mass destruc- 
tion. 

Dumaraming bansa ang haya- 
gang dumidistansya sa patakarang 
pandigma ng US at sa walang pag- 
aatubiling paggamit nito ng 
kapangyarihang pang-ekonomya, 
pampulitika at militar upang tiya- 
kin ang mas mahigpit na kontrol sa 
daigdig bilang nagsosolong super- 
power. Kabilang sa may malalakas 
na pagtutol sa paggera sa Iraq ang 
malalaking bansang myembro ng 
Security Council ng United 
Nations, katulad ng Russia, China, 
France at Germany. Ang mga ban- 
sang ito ay may kani-kanya ring 
interes sa Middle East at nanga- 


ngambang 
mapaiilalim 
sa kapangya- 
rihan ng US 
ang malaking 
suplay ng langis 

na nasa Iraq. Binabalaan ng 
karamihan ng mga bansa ang US 
na huwag itong manguna sa UN at 
unilateral na magdeklara ng gera. 

Sa galit sa malakas na 
pagtutol ng Germany, ihinanay 
na ito ng US sa anti-imperya- 
listang Cuba at Libya, bilang 
mga bansang "di-maaasahan sa 
gera laban sa Iraq" at nagbanta ang 
US na pagbabayarin ang mga ito 
pagkatapos ng gera. Para sa US, 
ang panibagong hanayang ito ay 
pumapangalawa sa "Axis of Evil" 
(o "Sentro ng Kasamaan") na kina- 
bibilangan ng Iraq, Iran at North 
Korea. 

Liban sa Pilipinas at Australia, 
walang ibang lantaran at masugid 
na sumusuporta kahit sa hanay ng 
mga papet at malalapit na alyadong 
bansa ng US sa Asia-Pacific at 
Middle East. lilang gubyerno 
lamang sa iba pang bahagi ng 
daigdig ang masugid na sumusu- 
porta sa US. Isa rito ang gubyerno 
ni Tony Blair sa United Kingdom 
na mabilis na nahihiwalay sa 
mamamayang British dahil sa 

kanyang pakikipagkutsabahan sa US 
para gerahin ang Iraq. 

Sa loob ng US, dumarami ang mga 
Amerikanong tumututol sa mapandig- 
mang patakarang panlabas ng kanilang 
gubyerno. Tuluy-tuloy silang naglulun- 
sad ng malalaking demonstrasyon na 
pumapantay sa mga dambuhalang rali 
laban sa digmang agresyon ng US laban 
sa mamamayang Vietnamese noong 
dekada 1960 hanggang kalagitnaan ng 
dekada 1970. Aktibo ang iba't ibang 
organisasyon at sektor sa pagmumulat, 
pagpapakilos at pag-oorganisa ng mama- 
mayang Amerikano laban sa pinakaba- 
gong pakana ng US. Tinatapatan nila ang 
bawat kibot ng mapandigma at mapanu- 
pil na patakaran ng gubyernong Bush ng 
masisigla at buhay na buhay na mga 
kilos protesta. 

Sa iba't ibang panig ng mundo, mula 
sa mga lansangan ng Europe hanggang 
sa Latin America at Asia, milyun- 
milyong mamamayan ang lumalahok sa 
mga dambuhalang demonstrasyon upang 
tutulan ang balak na pananalakay ng US 
sa bansang Iraq. 

Patuloy na lumalawak ang pandaig- 
digang nagkakaisang prente laban sa 
arogante at unilateral na pag-aamba ng 
US ng gera sa Iraq. Nasa gulugod ng 
mga pagkakaisang ito ang mga proletar- 
yong rebolusyonaryong pwersa na pina- 
kapuspusan sa paninindigang anti-im- 
peryalista at pagtatanggol ng soberanya 
ng Iraq. 

Tahasang kinukundena ng mga anti- 
imperyalista at rebolusyonaryong 
pwersa at iba pang mga nagpuprotesta 
ang mapandigmang patakaran at kata- 
ngian ng imperyalismong US. Isinisigaw 
nila hindi lamang ang kanilang pagtutol 
sa planong pagsalakay sa Iraq kundi pati 
na ang pagtigil sa lahat ng mga digmang 
agresyon ng imperyalismong US sa iba't 
ibang bahagi ng mundo. [AB 


Mga tampok na kilos protesta 


Indonesia, Pebrero 9: Umabot sa 50,000 ang nagprotesta 
sa harap ng embahada ng US. Ito ang pinakamalaking kontra- 
gerang rali sa Indonesia. 

Switzerland, Enero 26: Nagrali ang may 1,500 demonstra- 
dor sa World Economic Forum habang nagtatalumpati roon si 
US State Sec. Colin Powell. 

Indonesia, Enero 26: Nagrali sa tapat ng embahada ng US 
ang may 2,000 katao upang tuligsain ang balak nitong 
pagsalakay sa Iraq. 

Greece, Enero 26: Libu-libong mamamayan mula sa iba't 
ibang grupo ang nagrali sa bahaging timog ng bansa. 

Australia, Enero 25: Halos 1,000 ang nagrali sa 
Australia kasabay ng pagpapadala ng gubyernong Aus- 
tralyano ng mga sundalo sa Middle East bilang suporta 
nito sa US. 

Germany, Enero 25: Libu-libo ang nagmartsa sa mga 
lansangan ng iba't ibang syudad rito. Hinarangan ng mga 
demonstrador ang daan sa isang pasilidad ng NATO at nagpiket 
sila sa tapat ng mga gusali ng US. Umabot sa 10,000 ang 
lumahok sa protesta sa syudad ng Cologne. 

France, Enero 19: Umabot sa 200,000 ang nagrali sa 
Paris at 41 pang syudad ng France. Sa Paris, 25,000 ang 
nagmartsa. 

Japan, Enero 19: Nagmartsa ang 5,000 sa sentral na distri- 
tong komersyal ng Tokyo. 

Scotland at London, Enero 19: Umabot sa 10,000 ang 
naglunsad ng magkakahiwalay na martsa. 

Ireland, Enero 19: Mahigit 2,000 ang nagprotesta sa 
desisyon ng gubyerno nilang gamitin ng US ang Shannon 
Airport laban sa Iraq. 

Spain, Enero 19: Umabot sa 30,000 ang nagrali sa Madrid. 

Belgium, Enero 19: Mga 10,000 ang nagmartsa sa 
Brussels. 

Sweden, Enero 19: 4,000 ang nagrali sa Gottenburgh. 
"Drop Bush, not bombs!" ang sigaw nila. 

Syria, Enero 19: Mga 15,000 ang nagmartsa sa sentrong 
lunsod. 

Egypt, Enero 19: May 1,000 ang nagrali sa lunsod ng Cairo 
at nanawagang huwag pahintulutang gamitin ng US at Great 
Britain ang Suez Canal. 

Lebanon, Enero 19: Nagrali ang 8,000 sa tapat ng mga 
upisina ng United Nations sa Hilagang Beirut. 

Russia, Enero 19: Daan- 
daan ang nagrali sa tapat ng 
embahada ng US. 

Italy, Enero 18: Nagtipon 
ang 3,000 nagpoprotestang 
Italyano sa syudad ng Flor- 
ence. Nagkaroon din ng mga 
protesta sa mga syudad ng 
Milan, Bologna, Rome at 
Naples. 

U.S.A., Enero 18-19: Iti- 
nakda ng iba't ibang grupo sa 
US na koordinadong pamban- 
sang araw ng protesta ang 
mga araw na ito bilang 
paggunita sa alaala ni Martin 
Luther King, isang lider- 
aktibista na nanguna sa 
kilusan ng mamamayan laban 
sa pang-aapi sa mga katulad 
niyang African-American at 
sa gera ng US sa Vietnam. 

Ayon sa ANSWER, pan- 
daigdigang koalisyon na nag- 
organisa sa rali, umabot sa 
500,000 ang nagrali sa 
Washington, DC. Isa ito sa 
pinakamalalaking rali na 
naganap sa kasaysayan ng US 
matapos ang gera sa Vietnam 
noong dekada 1970. Tampok 
ang paglahok dito ng mara- 
ming Pilipinong nakatira sa 
US. Umabot din sa 350,000 
ang nagrali sa San Francisco 
at puu-puong libo pa sa 38 
syudad sa US. 

Canada, Enero 18: 
Hindi bababa sa 52,000 
katao ang nagrali sa 30 
syudad ng Canada. Pina- 
kamalaki rito ang rali sa 
Montreal (25,000) at 
Vancouver (15,000). AB 

Mga kilos-protesta sa Pilipinas 
laban sa bantang gera ng US 
sa Iraq, lumalawak 


alawak nang palawak ang 
Pinas. ng mamamayang 

Pilipino laban sa pagbabanta 
ng US na salakayin ang Iraq. 

Kabilang sa pinakahuling nag- 
pahayag ng paninindigan laban sa 
gera ng US ay ang Simbahang 
Katoliko. “Hindi kami anti-Ameri- 
kano. Kami ay kontra sa gera,” ang 
deklarasyon ni Jaime Cardinal Sin 
sa kanyang sulat-pastoral na binasa 
sa “Stand for Peace”, isang prayer- 
rally sa Plaza Miranda, Quiapo, 
Maynila noong Enero 31. Binalaan 
din ng arsobispo ng Maynila ang 
rehimeng Macapagal-Arroyo na 
huwag sumuporta sa balakin ng 
gubyernong Bush. 

“Manindigan tayo para sa 
kapayapaan!” pahayag naman ni 
Bise Presidente Teofisto Guingona. 
Hinikayat niya ang mamamayang 
Pilipino na labanan ang anumang 
tangkang panggegera ng US. 

Mahigit 5,000 mula sa sektor 
ng manggagawa, estudyante, mga 
taong-simbahan at iba pa ang 
lumahok sa rali. Kabilang sa mga 
nagrali ang mga organisasyong 
kahanay ng Bagong Alyansang 
Makabayan (BAYAN), ang Muslim 
Solidarity for the People of Iraq 
(MUSPI) at ang Moro-Christian 
People's Alliance. Nandoon din 
ang ilang personahe tulad nina 
dating Sen. Wigberto Tafada at 
Arsobispo Casaousa ng Iraq. 

Bago ito, nagdaos ng maikling 
programa ang MUSPI sa Golden 
Mosque Compound sa Quiapo at 


Islamic Center at pagkatapos nito 
ay tumungo sila sa Plaza Miranda 
para magsindi ng mga kandila para 
sa kapayapaan, na sabay-sabay na 
ginawa sa iba't ibang lunsod at 
bayan ng bansa. 

Noong araw ding iyon, may 500 
aktibistang anti-gera ang sumali sa 
“March Rally for Peace, Freedom, and 
Sovereignty” sa pangunguna ng 
BAYAN-Gitnang Luzon. Nagmar- 
tsa sila sa mga lansangan ng 
Angeles City at nagrali sa Clark 
Special Economic Zone (CSEZ) at 
Plaza Miranda ng naturang lunsod. 
Lumahok dito ang mga estudyante, 
magsasaka at manggagawa mula 
Pampanga, Nueva Ecija, Tarlac, 
Bulacan at Bataan. 

Binatikos din nila ang rehimeng 
Macapagal-Arroyo sa patuloy na 
pagpananatili ng mga tropang Ameri- 
kano sa Pilipinas sa ngalan ng 
“humanitarian mission” at mga 
“magkasanib na pagsasanay-militar” 
tulad ng Bayanihan sa Mindanao at 
Balance Piston 03-05 sa dating mga 
base militar ng US sa Luzon. 

Samantala, sa Senado, naghain 
ang apat na senador (Joker Arroyo, 
Francis Pangilinan, Ralph Recto at 
Noli de Castro) ng resolusyong 
nananawagan kay Macapagal- 
Arroyo na maghinay-hinay sa 
usapin ng US at Iraq. Pinuna ni 
Senador Arroyo ang gubyerno ng 
Pilipinas dahil ito ang tanging 
gubyerno sa buong Asia na nag- 
iingay tungkol sa pagsuporta sa 
gera ng US sa Iraq. [AB 


Ang kriminal at kontra-rebolusyonaryong 


si Romulo Kintanar, pinarusahan 


kontra-rebolusyonaryong si Romulo Kintanar nitong nakaraang Enero 


|| ginawad ang rebolusyonaryong parusa sa sagad-sagarang kriminal at 


23 sa Quezon City. Ipinatupad ito ng isang espesyal na yunit ng BHB 
matapos siyang hatulan ng espesyal na hukumang bayan noong 2002. 
Ipinataw sa kanya ang pinakamabigat na parusa sa batayan ng mga 
patung-patong na krimeng kapital na ginawa niya laban sa rebolusyon at 


mamamayan. 


Ang mga unang kaso ni Kinta- 
nar ay isinampa sa espesyal na 
hukumang bayan noong 1993. 
Kung tutuusin, ang bigat ng mga 
kaso at kriminal na pananagutan 
niya sa mamamayan at rebolusyo- 
naryong kilusan hanggang noong 
panahong iyon ay sapat na upang 
igawad sa kanya ang pinakamabi- 
gat na parusa. 

May patakaran ang Partido at 
rebolusyonaryong kilusan na sa 
pagsasakatuparan ng rebolusyonar- 
yong hustisya, binibigyang-konsi- 
derasyon at ibinubukas ang posibi- 
lidad ng pagbigay ng amnestiya sa 
sinumang nagpapakita ng taos na 
pagsisisi at kahandaang magwasto 
sa mga kamaliang nagawa. Inilapat 
ang patakarang ito sa lahat ng iba 
pang nagtaksil sa Partido at rebo- 
lusyonaryong kilusan, maging kay 
Kintanar. Subalit sa tagal ng pana- 
hon, wala siyang ipinakita ni kati- 
ting na pagsisisi o anumang pag- 
wawasto. Dumami at tuluy-tuloy 
ang mga naisampang kaso kaugnay 
ng mga kriminal at kontra-rebo- 
lusyonaryo niyang aktibibidad. 
Sa ginawang pagrebyu ng espesyal 
na hukumang bayan sa kanyang 
mga kaso, nabigyang-diin ang mga 
bagong ebidensyang nagpapatunay 
na isa siyang sagad-sagaring 
kriminal at kontra-rebolusyonaryo 

na lalo pang nalulong sa pagsagawa 
ng mga krimenmatapos tahasang 
magtaksil sa Partido at rebolusyo- 
naryong kilusan. Pangunahin dito 
ang tuwirang pagiging ahente ng 
militar at aktibong pagtulong sa 
kampanyang “anti-insurgency” ng 
AFP at PNP. Ilan lamang sa pinaka- 
malalaking kriminal na pananagu- 
tan niya kahit noong nagpapanggap 
pa siya sa loob ng Partido at 
Bagong Hukbong Bayan ang 
sumusunod: 

1) Walang pakundangang pang- 
aabuso ng kanyang awtoridad sa 
loob ng Partido at hukbong bayan 
sa pagpapasimuno, paglulunsad at 
pagpapalaganap ng mga operas- 
yong gangster at kriminal. Kabi- 
lang sa mga ito ang kidnapping for 
ransom, panghoholdap sa mga 
bangko at iba pang negosyo, 
pamemeke ng dolyar at iba pang 
anyo ng krimen at katiwalian. Sa 
pamamagitan ng mga kuneksyon sa 
reaksyunaryong gubyerno at mili- 
tar, sangkot din siya sa malakihang 
pandarambong sa kaban ng bayan 
para sa personal na pagpapasasa. 

Nagsimula ang kanyang krimi- 
nal na mga aktibidad noon pang 
maagang bahagi ng dekada 1980 sa 
Davao City. Lumala ito mula kala- 
gitnaan hanggang huling bahagi ng 
dekada 1980 nang dinala niya ang 


mga ito sa pambansang saklaw. 
Nagrekrut siya ng mga latak ng 
lipunan at nakipagsabwatan sa mga 
kriminal na sindikato, mga pwer- 
sang militar at pulis at mga bulok 
na elementong sa kalauna'y 
kasama niyang nagtraydor at 
itinawalag sa Partido at BHB. 
Malinaw kay Kintanar at sa 
mga kasabwat niya na ang gani- 
tong mga aktibidad ay labag sa 
mga patakaran at tuntunin ng 
Partido at BHB at taliwas sa kam- 
panya ng Partido laban sa gangste- 
rismo. Kaya sadyang inilihim nila 
ang mga ito sa Partido. Sa pama- 
magitan ng mga ito, kumita siya at 
ang mga kasapakat niya ng 
milyun-milyong piso. 

Noong 1986, kinidnap ng 
grupo ni Kintanar si Noboyuki 
Wakaoji, isang negosyanteng 
Hapon. Nakunan nila ito ng S10 
milyong ransom. Kasabwat si 
Arturo Tabara, dating kalihim ng 
Visayas Commission ng PKP, isi- 
nagawa ni Kintanar noong 1989 
ang pagkidnap kay Roger Florete, 
may-ari at presidente ng Bombo 

Radyo-Philippines. Kumita sila ng 
P15 milyon mula rito. 

2) Pagnanakaw ng malaking 
halaga sa pondo ng kilusan. Isa sa 
pinakamatingkad ang natuklasan 
noong 1991 na P30 milyong 
kinuha at itinago ni Kintanar. Bago 
siya tahasang nagtaksil sa Partido, 
nilimas din niya ang lahat ng alam 
niyang pinagtataguan ng mga 
pondo ng Partido. 

3) Tangkang panghahati at 
pangwawasak sa Partido at rebo- 
lusyonaryong kilusan. Si Kintanar 
ay isa sa mga nagpasimuno ng 
pagpapaksyon at tangkang pang- 
wawasak sa Partido at rebolusyo- 
naryong kilusan. Masugid niyang 
itinulak ang kampanyang anti- 
Partido mula Setyembre 1992. 
Inengganyo niya ang pagbubuo ng 
kontra-rebolusyonaryong RPA- 
ABB nina Filemon Lagman at 
Arturo Tabara. Nagsilbi siyang ta- 
gapayo sa mga patakaran ng RPA- 
ABB hanggang sa pagbubuo nito 
ng patakarang lubusan nang sumu- 
render sa reaksyunaryong gub- 
yerno at nagpagamit sa kontra- 
rebolusyonaryong mga operasyon 
ng rehimen. 

Bukod rito, isa siya sa mga 
nanguna sa pagpapalaganap ng 
wala-sa-panahong regularisasyon, 
insureksyong lunsod at iba pang 
malulubhang kamaliang nakapin- 
sala sa Partido at rebolusyonar- 
yong kilusan. 


MATAPOS TAHASANG MAGTAKSIL SA 
Partido noong 1992, lalong bum- 
welo si Kintanar sa mga gawaing 
kriminal at kontra-rebolusyonaryo. 
Nakipagsabwatan siya sa AFP at 
PNP laban sa Partido at rebolusyo- 
naryong kilusan. 

Mula 1992 hanggang 2003, 


Ang Bayan - Pebrero 2003 


direkta na siyang sumanib sa 
istruktura ng AFP, PNP, NBI at iba 
pang ahensya sa intelligence ng 
gubyerno bilang consultant, intelli- 
gence agent at espesyal na operati- 
ba ng militar at pulis laban sa rebo- 
lusyonaryong kilusan. Kinum- 
pirma ito mismo ng Malakanyang 
at AFP matapos igawad sa kanya 
ang parusa ng rebolusyonaryong 
kilusan. Para sa sweldo at prente 
niya, pinalalabas siyang security 
consultant sa Bureau of Immigra- 
tion and Deportation at sa National 
Electrification Administration. 

Ginamit niya ang kanyang 
matagal na karanasan sa rebolus- 
yonaryong kilusan sa pagbabalang- 
kas ng mas epektibong mga pata- 
karan at taktika laban sa Bagong 
Hukbong Bayan at laban sa Partido 
sa kabuuan. Tuwiran siyang naki- 
pagsabwatan sa ISAFP sa ilalim ni 
Col. Victor Corpus sa pagbabalak 
at pagpapatupad ng mga operas- 
yong paniktik at kampanyang psy- 
war, pananabotahe, pananalakay at 
tangkang pangwawasak sa mga 
yunit at sonang gerilya ng BHB. 

Noong Mayo 2000, nagsilbi 
siyang project officer ng isang 
bigong tangkang paslangin si 
Kasamang Jose Maria Sison sa The 
Netherlands. Kasabwat niya rito si 
Panfilo Lacson, dating hepe ng 
PNP at ngayon ay senador. 

Sa loob ng AFP at PNP, lalong 
nalulong sa mga operasyon ng mga 
kriminal na sindikato si Kintanar, 
nasangkot siya sa korapsyon sa 
burukrasya, nagsilbing gun-for- 
hire ng mga reaksyunaryong 
pulitiko at iba pang may nais ipa- 
patay. 

Isa sa mga bayarang mamama- 
tay-tao na kinukupkop ni Kintanar 
at ng tiyuhin niyang dating hepe ng 


Iginawad ang pinakamabigat 
na parusa kay Kintanar hindi 
dahil sa pagdadala niya ng 
maling linyang pang- 
ideolohiya, pampulitika at 
pang-organisasyon kundi 
dahil sa kanyang mabibigat 
na pananagutang kriminal sa 
rebolusyonaryong kilusan at 
sa sambayanan. 


ISAFP na si Gen. Galileo Kintanar 
ay si Philip Medel na nasangkot sa 
pagpatay sa artistang si Nida 
Blanca. 


IGINAWAD ANG PINAKAMABIGAT NA 
parusa kay Kintanar hindi dahil sa 
pagdadala niya ng maling linyang 
pang-ideolohiya, pampulitika at 
pang-organisasyon kundi dahil sa 
kanyang mabibigat na pananagu- 
tang kriminal sa rebolusyonaryong 
kilusan at sa sambayanan. Ang 
pagbibitiw sa Partido o paglabas sa 
rebolusyonaryong kilusan, o ang 
simpleng pagdadala ng maling 
linya o ang pagsasalita laban sa 
Partido ay hindi itinuturing na 
krimen na pinarurusahan ng kama- 
tayan. 

Taliwas sa mga pahayag ng 
rehimeng Macapagal-Arroyo at 
kanyang mga kriminal at taksil na 
kasapakat, hindi isang “ordinar- 
yong sibilyan” at lalong hindi 
isang bayani si Kintanar. Isa siyang 
malaking kriminal at operatiba ng 
militar, pulis at intelligence, na 
tuluy-tuloy na nagpahamak sa 
rebolusyonaryong kilusan at ma- 
mamayan. Sa gayon, naging lehiti- 
mong target militar siya ng 
rebolusyonaryong kilusan. [AB 


Macapagal-Arroyo, hayagan nang pumabor sa cha-cha 


indi rin nagtagal ang pag- 
H kauna ni Gloria Maca- 

pagal-Arroyo na wala 
siyang interes na manatili sa poder 
lampas sa 2004 sa pamamagitan ng 
eleksyon o pakanang pagbabago ng 
konstitusyon (charter change o 
cha-cha). Iilan din lamang naman 
ang kanyang nabola sa astang 
“angat sa pulitika”. Simula't sapul, 
malinaw na nagmamaniobra 
lamang siya para pansamantalang 
pahupain ang lumalawak na dis- 
gusto at pagkamuhi sa kanyang 
rehimen at buksan ang iba't ibang 
opsyon para sa pananatili niya sa 
poder. 

Noong Enero 18, matapos ang 
matagal na pagpapakipot, hayagan 
nang idineklara ni Macapagal- 
Arroyo na pabor siya sa cha-cha. 
Nagpahayag siya ng kagustuhang 


GMA” CHA "r 


buuin ang isang kumbensyong 
konstitusyunal bilang paraan ng 
pagbabago ng konstitusyon dahil 
hindi umano ito masyadong 
mapanghati. Pinalalabas ni Maca- 
pagal-Arroyo na mas kinakatigan 
niya ang kumbensyong konstitu- 
syunal dahil sa binitiwan niyang 
pangakong itutuloy ang eleksyon sa 
2004. Gayunpaman, hindi siya 
tumututol sa mas malakas na 
kahilingan para sa isang constituent 
assembly at sa katunayan ay 
pinakikilos niya ang kanyang 
mga kapartido sa senado at 
kongreso para kagyat itong 
mabuo. 

Kumpara sa pagbubuo ng kum- 
bensyong konstitusyonal, mas 
madali para sa rehimeng Macapa- 
gal-Arroyo ang pagbubuo ng 
constituent assembly dahil itatrans- 
porma lamang ang kasalukuyang 

senado at kongreso tungo rito. 

Mas nakatitiyak sila sa kom- 
posisyon ng mga 
magsasaayos ng 
bagong kons- 
titusyon. 

Katulad 
ng mga 
nagdaang 
papet na 
presidente at 
mga nasa 
poder, litaw na 

litaw ang ka- 
gustuhan ni 
Macapagal- 
Arroyo na 
gamitin ang cha-cha 
para sa mahinahong 
pagbabahaginan sa 
kapangyarihan at pag- 


f 


papanatili sa poder. 

Ngunit nasa interes din ng 
buong reaksyunaryong naghaha- 
ring uri na maisulong ito sa pag- 
asang mabawasan ang matinding 
krisis at laganap na disgusto ng 
mamamayan sa umiiral na kalaga- 
yan at sistemang panlipunan. Kasa- 
bay nito, patuloy na naghahanap 
ang mga reaksyunaryo ng mas 
mabisang mga paraan para sa higit 
pang pagsasamantala at pang-aapi 
sa mamamayan sa pamamagitan ng 
pagbabago ng konstitusyon. 

Inilalako ng mga repormista 
ang hakahakang maidaraan sa 
“pagpapahusay? sa konstitusyon 
ang mga kinakailangang pagba- 
bago. Sinasakyan naman ito ng 
mga kontra-rebolusyonaryong ele- 
mento para mabuhusan ng mala- 
mig na tubig ang tumitinding galit 
ng masa sa umiiral na mapagsa- 
mantala at mapang-aping sistema 
sa lipunan at ilihis sila mula sa 
landas ng militanteng pagpupro- 
testa, pag-aalsa at pagrerebolus- 
yon. 

Higit sa lahat, nangunguna sa 
pagtutulak ng pagbabago sa konsti- 
tusyon ang US. Nais nitong maalis 
na sa konstitusyon ng Pilipinas ang 
mga sagka sa globalisasyon at neo- 
liberalisasyon. Mismong si US 
Ambassador Francis Ricciardone 
ang umamin nito. Ipinanakot niya 
na kung hindi ito matutupad, ma- 
huhuli ang Pilipinas sa pag-unlad. 
Dagdag dito, nais din ng US na 
tanggalin na ang mga probisyong 
nagbabawal sa pagbabase ng 
pwersang militar ng US at pagpas- 
ok ng mga armas nukleyar sa 
bansa. [AB 

Pandaraya sa mga estadistikang 
pang-ekonomya, nabunyag 


adyang napakadesperado ng 
S rehimeng Macapagal-Arroyo 

na lumikha ng magandang 
larawan ng ekonomya ng Pilipinas. 
Nabunyag kamakailan na dinuduk- 
tor ng gubyerno ang mga datos 
pang-ekonomya para palabasing 
sumusulong ang ekonomya ng 
bansa. 

Kung kaya pinagdudahan ng 
marami ang ipinagmalaki ni Maca- 
pagal-Arroyo na 4.6% paglago ng 
GDP (gross domestic product o 
kabuuang produksyon sa loob ng 
bansa) noong 2002 at 5.2% 
paglago ng GNP (gross national 
product o kabuuang kita sa loob at 
labas ng bansa). 

Dagdag-bawas sa kalakalan. 
Unang kinwestyon ng IMF (Inter- 
national Monetary Fund) at mga 
dayuhang korporasyong pampinan- 
sya ang iniulat ng Bangko Sentral 

(BSP) na netong 

53.929 bilyong sarplas sa balance 
of payments (BOP o ang kabuuang 
labas-masok ng salapi sa bansa) 
noong nagdaang taon. Sa pagrere- 
paso ng mga estadistika, natuklasan 
na aabot sa 3-5 bilyong dolyar ang 
ginawang pagpapatong ng bangko 
Sentral ng Pilipinas sa datos ng 
BOP. Ayon sa pinakabagong 
estadistikang inilabas ng Bangko 
Sentral ng Pilipinas, sa aktwal ay 
nagtala pa ng 5339 milyong depisit 
ang BOP. Hindi ito kagulat-gulat 
lalupa't tampok sa taong ito ang 
tuluy-tuloy na malakihang pagtali- 
lis ng dayuhang kapital at 
pagbabayad ng panlabas na utang 
na humigop ng malaking bahagi ng 
kabuuang kita ng bansa. 
Lumalabas na sobrang pinalaki 
nang halos S5 bilyon ang estadis- 
tika sa balanse ng kalakal at ng 
labas-masok ng kapital (current 
accounts, isang entrada sa balanse 
ng bayaran). Nag-udyok ito ng 
imbestigasyon sa kongreso kung 
saan nasasalang ang marami pang 
ipinagmamayabang na estadis- 
#'t, tika ng gubyerno. Upang 
rag maabot ang estadistikang 
J# ito, sadyang pinaliit ang 
” kabuuang halaga ng puma- 
- sok na mga import sa bansa 
f at pinalaki ang kabuuang 


$ M halaga ng eksport. 


Kung iwawasto ang mga 


£ anomalya sa datos, lalabas na higit 


na mas malaki kaysa sa naiulat ang 
tunay na pagbagsak ng manupak- 
tura na di maiwasang maipakita 


kahit sa pinagandang estadistika na 
tuluy-tuloy na bumabagsak pa rin 
nang 3-5 porsyento laluna nitong 
mga huling buwan. Ang manupak- 
tura ang siyang bumubuo ng 
malaking bulto ng eksport ng bansa 
at 21% ng GDP. Sa gayon, 
malinaw na isang malaking panlo- 
loko ang sinasabing malaking 
paglago ng GDP at GNP noong 
2002. Kung tutuusin, maaaring 
maging negatibo pa nga ito. 

Pandaraya ng mga dayuhang 
kumpanya. Liban pa sa pambaba- 
luktot ng mga estadistika ng 
gubyerno, nalantad rin sa pagsusuri 
ng mga estadistika ang masahol 
pang pandaraya at pananabotaheng 
ginagawa ng mga dayuhang kum- 
panya sa bansa. 

Lumalabas sa imbestigasyon 
ng oversight committee ng kong- 
reso na itinatago ng naturang mga 
kumpanya ang pagluluwas ng 
kapital sa pamamagitan ng pagpa- 
palobo ng iniuulat na halaga ng 
kanilang mga eksport, kahit 
walang pumapasok na bayad at 
walang katiyakang may papasok na 
katumbas na bayad dahil sa pama- 
maraang consignment o pagpapa- 
bayad na lamang kapag ang mga 
"eksport" ay maidispatsa sa mga 
mother company (punong kum- 
panya) ng mga kumpanya sa 
eksport. Samantala, ang datos sa 
importasyon ay pinaliit sa pama- 
magitan ng hindi pagsasama sa 
kwenta ng mga produktong 
dumaan sa mga tax-free zones 
(tulad ng mga export-processing 
zone), pangunahin na mga pyesang 
elektronik at iba pang hilaw na 
materyales para sa lokal na indus- 
triyang pang-eksport. Tinatayang 


Sundan sa “Pandaraya... ”, pahina 10 

Ang krisis na ikinukubli ng pandirigma ni Bush 


alang tigil sa kapapalakpak ang mga 

| Ñ / monopolyo kapitalista sa talumpati ni 

George W. Bush sa harap ng Kongreso ng 

US noong Enero 29. Bukod sa pagtatambol at 

pagsigaw ng mga islogan laban sa Iraq, muli na naman 

siyang nangako ng pondong pang-ayuda sa mga 

monopolyong korporasyon sa depensa at malalaking 

pagbawas sa buwis para sa pinakamayayamang 
Amerikano. 

Samantala, wala siyang inialok ni isang solusyon sa 
mga usaping kinakaharap ngayon ng mga ordinaryong 
mamamayang Amerikano. Katunayan, ang paulit-ulit 
na pagdidiin sa gera laban sa Iraq ay epektibo niyang 
ginamit upang palabuin, itago at balewalain ang mga 
kagyat na usaping pang-ekonomya at pampulitika na 
bumabagabag ngayon sa kanilang lipunan. 

Ang sumusunod ay ilang estadistika na sumasala- 
min sa tunay na kalagayan ng ekonomyang Amerikano 
na siya namang pilit na pinagtatakpan ni Bush. 

e 1.7 milyong Amerikano ang nawalan ng trabaho 
simula Enero 2001, at 8.6 milyon pa ang aktibong 
naghahanap ngayon ng trabaho. Umaabot na sa 6% 
ang tantos ng disempleyo-pinakamataas sa mahigit 
isang dekada. 

e Bumagsak ang kabuhayan ng 1.3 milyong 
Amerikano noong 2001-ito ang pinakamalaking 
bilang ng mamamayang dumausdos ang kabuhayan 
na naitala sa nakaraang siyam na taon. 

e Simula 2000, nagtala ang mga korporasyong 


Amerikano ng 23% tantos ng pagkabangkarote, na 
pinakamataas sa buong kasaysayan nito. 

e Noong 2002, tumaas nang 19% ang mga nag- 
aaplay para sa panandaliang pabahay (emergency o 
temporary shelters), ang pinakamataas sa nakaraang 
12 taon. 

e Umaabot na sa 1.4 milyong Amerikano ang 
walang segurong pangkalusugan matapos ang mala- 
laking pagbabawas sa pondong pangkalusugan sa 
pambansang badyet. 

Bahagyang lumago ang ekonomya ng US 
noong nakaraang taon (2.4% kumpara sa 0.3% 
na paglago noong 2001) ngunit ibinunga lamang 
ito ng mas aktibong bentahan ng mga sasakyan 
at bahay, paglaki ng mga imbentaryo at 
pagbuhos ng pondo sa mga industriya ng 
depensa. Lumaki naman ang GDP nang 0.7% sa 
2002. 

Nagtala ng 5157 bilyong depisit sa badyet para sa 
2002. Tinatayang aabot sa S300-350 bilyon ang depi- 
sit sa badyet para sa taong 2003-halos kalahating- 
trilyong pagbagsak mula taong 2000. 

Sa pagitan ng Disyembre 2000 at katapusan ng 
ikatlong kwarto ng 2002, bumagsak nang 38% ang 
kabuuang halaga ng lahat ng mga US equities, 
katumbas ng $6.65 trilyon. 


(Ang mga datos na ito ay tinipon sa House Appro- 
priations Committee ng kongreso ng US.) 


“Pandaraya...,” mula sa pahina 9 


sa ganitong paraan, aabot sa 547.8 
bilyon ang madayang inilabas 
mula sa bansa ng mga dayuhang 
kumpanya mula 1999 hanggang 
2001. 

Para sa 2002, tinatayang sa 
minimum ay aabot sa 511.4 bilyon 
ang inilabas ng mga naturang 
kumpanya sa gayon ding paraan. 

"Maling kalkulasyon". Sa 
harap ng pagkwestyon ng IMF, 
mga internasyunal na bangko pati 

na rin ng ilang mga kongresista, 
pinalalabas na lamang ng rehimen 
na nagkaroon lamang ng pagkaka- 
mali sa kalkulasyon at hindi sadya 
ang pagduduktor. Ayon sa Bangko 
Sentral ng Pilipinas, di sinasadyang 
napasobra ang datos sa pag- 
eeksport at masyadong napaliliit 
naman ang mga datos sa pag- 
iimport. Ayon sa BSP, lalabas na 
mula pa taong 2000 ay di makato- 
tohanang napalalaki ang diuma- 
nong sarplas sa labas-masok ng 
kalakal at kita ng bansa. 


Ngunit ayon kay Rep. Joey 
Salceda, tagapangulo ng oversight 
committee ng kongreso na nagsisi- 
yasat sa mga anomalya sa estadis- 
tika ng gubyerno, masyadong 
malaki ang pinag-uusapang halaga 
para sabihing simpleng nagkamali 
sa kalkulasyon. 

Sadyang hindi sinasalamin ng 
magagandang numerong inianun- 
syo ni Macapagal-Arroyo ang 
katotohanang dumaranas ng matin- 
ding kahirapan ang mamamayang 
Pilipino. [AB 


Ang Bayan - Pebrero 2003 


Mga Ulat 


aipagwagi ng mga magsa- 
| N saka sa Baggao, Cagayan 
ang kampanya sa pagpapa- 


taas ng presyo ng mais noong 
anihan ng Setyembre-Oktubre 
2002. Mula P6.30, naging P6.80 
hanggang P7.00 ang bawat kilo ng 
mais. Hindi lamang mga lokal na 
komersyante-usurero ang pumayag 
na itaas ang presyo ng mais kundi 
maging mga komersyante sa 
Tuguegarao City, kabisera ng 
Cagayan. 

Araw ng palengke ang Oktubre 
13. Maraming magsasaka ang 
nahikayat na sumama sa panawa- 
gang ibrinodkas ng istrimer na 
isinabit sa palengke ng Baggao: 


Pakikibakang agraryo sa Cagayan at Isabela 


Kampanya sa pagpapataas 
ng presyo ng mais, tagumpay 


“Sumama sa kumpron- 
tasyon! Itaas ang presyo 
ng mais!” Noong Oktu- 
bre 14, sa pamumuno ng W 
KAGIMONGAN 
(Alyansa ng mga Mag- 
sasaka sa Cagayan), 
hinarap ng mga magsa- 
saka ang apat na lokal 
na komersyante-usurero 
upang igiit ang mga 
sumusunod na kahili- 
ngan: 

a. pahintulutang 
pumasok ang ibang 
komersyante sa Baggao; 

b. ibaba ang interes ng 
pautang mula P250 sa bawat 


Lupang inagaw, binawi ng mga magsasaka sa Isabela 


SINUNOG NG ISANG GRUPO NG MGA MAGSASAKA SA ISABELA NOONG 


Hunyo 2002 ang 500 ektaryang plantasyon ng mga komersyal na 
punong kahoy bilang protesta sa pangangamkam ng DENR ng 
kanilang mga lupang sinasaka. Ang mga lupaing ito, na nasa 
hangganan ng mga bayan ng Echague at San Guillermo, ay 
ipinasaklaw ng DENR sa programa nitong Social Integrated Forest 
Management Agreement (SIFMA) at pinatamnan ng gmelina, narra 
at mahogany. 

Malaon nang tinututulan ng mga magsasaka ang pangangamkam 
sa kanilang lupa. Mula 1998, nagpetisyon at nakipagdayalogo ang 
mga magsasaka sa lokal na gubyerno at sa DENR. Ngunit 
ipinagkibit-balikat lamang ng mga ito ang karaingan ng mga 
magsasaka. Operasyong militar at pananakot ng AFP ang itinugon sa 
mga magsasaka ng mga pinagdulugan nila ng mga hinaing. 

Sa pamumuno ng Pambansang Katipunan ng mga Magbubukid 
sa San Guilllemo at Echague, nagkaisa ang mga magsasaka na 
bawiin ang kanilang lupain at muli itong bungkalin. Ang mga 
sinunog nilang plantasyon ay sama-sama nilang hinawan at muling 
tinamnan. [AB 

P1,000 kada buwan (katumbas ng 
25% interes kada buwan, 150% 
kada anihan o 300% kada taon) 
tungo sa 25 kilong mais o P175 sa 
kada P1,000 sa bawat anihan 
(katumbas ng 17.5% kada anihan o 
34% kada taon). Sa gayon, 
mababawasan nang halos 89% ang 
interes na binabayaran ng mga 
magsasaka. 

c. huwag nang pabayaran ang 
interes sa mga sinalanta ng 
kalamidad—ibig sabihin, prinsipal 
na lamang ang babayaran sa 
susunod na anihan; 

d. magkaroon ng negosasyon 
bago mag-embargo ng pag-aari ng 
magsasakang di makapagbayad ng 
utang. 


Malalaking tagumpay ang 
nakamit ng mga magsasaka sa 
sama-sama nilang pagkilos at 
pagpupursigi sa pakikiharap sa 
mga komersyante-usurero upang 
igiit ang kanilang kahilingan. 

Subalit hindi naging madali ang pagka- 
mit ng tagumpay. Sunud-sunod na pulong 
ang idinaos ng mga magsasaka upang 
pagtibayin ang kanilang hanay at pagkai- 
sahan ang kanilang mga hakbang. 

Sa unang pakikipagdayalogo sa mga 
komersyante na itinakda ng mga magsa- 
saka noong Oktubre 5 ay wala ni isang 
humarap sa kanila. 

Nagpulong muli ang mga magsasaka at 
nag-iba ng taktika---isa-isa nilang pinunta- 
han ang mga komersyante-usurero at mas 
malaking bilang ang humarap, hindi na 
lamang ang mga lider-magsasaka. Una 
nilang pinuntahan si Sofronio Calimaran, 
pinakamalaking komersyante-usurero na 
sumasaklaw sa Sto. Domingo, Baggao. 
Hindi siya pumayag na itaas ang presyo ng 
mais. Noong Oktubre 7, hinarap nila si 
Nena Caculitan, isa ring komersyante- 
usurero. Pumayag siyang itaas ang presyo 
mula P6.30 tungong P6.70 kada kilo. 

Muling nagpulong ang mga magsasaka 
upang ibwelo ang kampanya. Nanawagan 
sila para sa malawakang pulong-kumpron- 
tasyon sa lahat ng mga komersyante- 
usurero sa Baggao at mobilisasyon sa 
Tuguegarao City. Ikinasa nila ang pagpa- 
patindi ng kampanya na itinaon sa Linggo 
ng mga Magsasaka noong Oktubre 13-17, 
2002. 

Sa Tuguegarao City, sinubukan ng mga 
magsasaka na makipagdayalogo sa mga 
upisyal ng prubinsya sa kapitolyo ngunit 
walang humarap sa kanila. Nagpadala 
naman sila ng delegasyon sa Tuguegarao 
upang kumprontahin si Magno Y. Lim, 
isang komersyanteng may operasyong 
saklaw-prubinsya. 

Sa kumprontasyon, pumayag si Lim na 
itaas ang presyo ng mais hanggang 
P7.00/kilo at ilibre ang transportasyon 
mula Baggao. Dahil dito, napilitan na ring 
pumayag ang apat pang komersyanteng 
taga-Baggao na itaas ang presyo ng 
binibili nilang mais mula sa mga magsa- 
saka. [AB 

Kampanyang magsasaka 
sa Ilocos Region, lumalawak 


magsasaka sa Ilocos Region. Ayon sa ulat koresponsal 

mula sa rehiyon, maraming tagumpay sa pakikibakang 
pangkabuhayan at pampulitika ang nakamit ng mga magsasaka 
bunga ng inilunsad nilang mga kampanya. Bukod sa naibalita na 
sa Ang Bayan, nakamit ng mga magsasaka sa Ilocos noong 
huling kwarto ng 2002 ang sumusunod pang mga karagdagang 
tagumpay: 

Bawas sa resiko ng tabako. Naipagtagumpay ng mga 
magsasaka na maibaba sa 3.75% (o tatlo sa kada 80 kilo) na 
lamang ang ibabawas ng mga trading center (TC) sa timbang ng 
tabakong binibili ng mga ito. Dati'y 10% (o tatlo sa kada 30 
kilo) ang ibinabawas ng mga TC dahil sa resiko (kinukwentang 
bawas sa timbang habang natutuyo pa ang tabako), bigat ng 
sako, kawayang pantuhog at iba pa. 

Pagbuwag sa sortido. Naipagtagumpay din ng mga 
magsasaka ang matagal na nilang ikinakampanyang pagtatang- 
gal ng sistemang sortido o ang pagklasipika sa kalidad ng 
tabako. Malaki dati ang lugi ng mga magsasaka sa sistemang 
sortido dahil sa arbitraryo at madayang pagbababa ng mga TC 
sa grado ng tabakong binibili nila sa mga magsasaka. 

Pagpapataas sa presyo ng kape. Sa ilang baryo sa isang 
tipak ng tatlong munisipyo ng Ilocos Sur, ang presyo ng kape na 
anim na taon nang nakapako sa P45 kada salop ay matagumpay 
na naitaas ng mga magsasaka tungong P60 hanggang P65 bawat 
salop. Kape ang pangunahing pananim ng mga magsasaka sa 
lugar. Naglunsad ng sama-samang pagkilos ang mga magsasaka 
para igiit ang kanilang kahilingan sa nag-iisang komersyanteng 


Diss: at lumalawak ang mga tagumpay ng mga 

nagmomonopolyo sa pagbili ng 
kape roon. 

Paglaban sa pandaraya sa 
CLT. Sa Cabugao, Ilocos Sur, 
magiit ang paglaban ng mga mag- 
sasaka upang bawiin ang lupang 
inaagaw sa kanila. Natuklasan 
nilang ibinebenta pala ng pangino- 
ong maylupa ang 32 ektaryang 
lupa na 15 taon na nilang hinuhulu- 
gan. Pinapipirma sila ng PNREDC, 
ang kumpanyang nais bumili sa 
lupa, sa dokumentong nagsasaad na 
ito na ang may-ari ng lupa. Hindi 
napapayag ng kumpanya ang 
mga magsasaka at sa halip ay 
ispontanyong sumiklab ang kani- 
lang paglaban. Natutunan ng mga 
magsasaka na kailangan ang orga- 
nisadong paggigiit at sa proseso 
tumaas ang militansya ng kanilang 


Mga Ulat 

hanay at lumakas ang kanilang 
paglaban. Sumabay din sa pagkilos 
ang mga magsasaka sa mga kalapit 
na baryo. Sa ngayon ay sinasaka pa 
nila ang lupa habang patuloy na 
nakikipaglaban para lubusang 
maibalik sa kanila ang mga lupain. 

Mga tagumpay sa pulitika. 
Ang mga kongkretong benepis- 
yo sa kabuhayan na naipagta- 
gumpay sa pamamagitan ng 
mga kampanyang magsasaka sa 
Ilocos ay nagsilbing positibong 
kundisyon sa paglulunsad ng 
malalaking mobilisasyon at sa 
pagkakamit ng mas marami at 
malalaki pang tagumpay sa 
pulitika. Natuto silang humarap 
sa mga kumprador kapitalista, 
ahensya ng gubyerno at iba pa. 

Sa kanilang paggigiit, nagkamit 


ang mga magsasaka ng mga kong- 
kretong benepisyo gaya ng kalsada, 
tulay at irigasyon. Sa mga interyor 
na baryo, nagawa nilang makapag- 
patupad ng mga programang 
pangkalusugan. Pinahigpit din nila 
ang pakikipag-ugnayan sa iba pang 
aping uri at humatak ng suporta 
mula sa mga panggitnang pwersa. 
Kasama ng mga ito, naglunsad rin 
sila ng mas malalawak at iba pang 
anyo ng pagkilos kaugnay ng iba't 
ibang isyung pampulitika at 
panlipunan--kawalan ng tunay na 
repormang agraryo, pagyurak ng 
“Balikatan” sa pambansang sobe- 
ranya, militarisasyon sa kanayunan, 
pagpapatalsik sa rehimeng Ma- 
capagal-Arroyo, warlordismo, 
pagkasira ng kalikasan at iba 
pa. AB 


Paano binawi ni Mang Ador 


I 


ang kanyang lupa 


a sa pinakamalulupit na paraan ng 
agsasamantala sa masang magsa- 
saka sa mga niyugan sa Davao 
Oriental ang prenda arendo. Sa gayong 
sistema, kapalit ng halagang inutang sa 
kanya ay ilang taong hahawakan ng 
panginoong maylupa ang lupa ng 
magsasaka at ang anumang kikitain 
mula rito. Kung kukwentahin ay daan- 
daang porsyento ang patong sa halagang 
inutang ng magsasaka. Kadalasan, ang 
kawawang magsasaka ay nagsisilbing 
manggagawang bukid na lamang sa 
kanyang lupa. 

Subalit sa mga sonang gerilya sa 
Davao Oriental, unti-unting napapawi 
ang malupit na sistema ng prenda 
. arendo. Sumusunod ang isa sa mga 
unang kaso ng pagbawi ng lupa, na 

iniulat sa Pasa Bilis, ang pahaya- 
gang masa sa Timog Mindanao. 
Ang mga unang tagumpay tulad 
nito ang nagbigay ng kumpyansa 
sa mga organisadong magsasaka 
na ibayo pang isulong ang kampa- 
nya para pawiin ang prenda 
arendo. 

Nagsimula ang kampanyang 
pagbawi sa lupang nakapailalim sa 
prenda arendo noong unang bahagi 
ng 1999 sa isang baryo sa kanayu- 
nan ng Davao Oriental. Dito 'y 
pitong panginoong maylupa ang 
kinumpronta upang mabawi ng 
mga magsasaka ang kanilang 
lupang isinanla. Ang kampanya ay 
pinamunuan ng Komiteng Pang- 
organisa sa baryo at ng lokal na 
sangay ng Partido. 


Noong 1999, idinulog ni Mang 
Ador, isang organisadong magsa- 
saka, ang kanyang problema sa 
lupa sa lokal na sangay ng Partido. 
Ayon kay Mang Ador, umutang 
siya ng P12,000 kay Konsehala 
Nida, isang kagawad ng barangay 
at maliit na panginoong maylupa, 
para ipanggastos sa pagpapalibing 

ng kanyang ina. 

f Kapalit ng utang, anim 

J&A na taong hahawakan 
ni Konsehala Nida 
ang lupa ni Mang 
Ador. Dalawam- 

pu't apat na 

anihan ang paki- 

kinabangan ni 
Konsehala Nida 
CG bago niya ibalik 

y ang lupa. 

Pinag-aralan 
ng sangay ang 
BF kaso. Nakita na 
i- 7 sa presyong P14 
bawat kilo ng 

kopra na umiiral noon, at sa 
mahigit 600 kilong koprang 
nagagawa sa bawat anihan, halos 
bawi na ng panginoong maylupa 
ang P12,000 ipinautang niya kay 
Mang Ador sa unang dalawang 
anihan pa lamang pagkatapos 
awasin ang gastos sa produksyon. 
Gayunpaman, dahil sa mapagsa- 
mantalang sistema ng prenda 
arendo, patuloy na pakikinabangan 
ng panginoong maylupa ang lupa 
sa susunod na 22 anihan. 

Nang idulog ni Mang Ador sa 
sangay ang kanyang problema, 
apat na taon nang hawak ni 
Konsehala Nida ang kanyang 
niyugan. Sa abereyds na P13 bawat 
kilo ng kopra sa panahong ito, 
P117,000 na ang kabuuang kinita 
ni Konsehala Nida mula sa niyugan 
ni Mang Ador. Lumabas na 875% 
ang patong na interes sa orihinal na 
P12,000 utang! 

Nagpasya ang mga magsasaka 
na kumprontahin ang panginoong 
maylupa. Dalawampung magsa- 
saka ang tumungo sa bahay ni 
Konsehala Nida, isang umaga 
noong Nobyembre 1999. Lima sa 
kanila ay myembro ng Komiteng 
Pang-organisa sa baryo at ang 
isa ay kasapi ng lokal na 
sangay ng Partido. 

Iginiit ng mga magsasaka 
na ibalik na ang lupa kay 
Mang Ador. Harap-harapang 
kinwenta kay Konsehala 
Nida ang laki ng kinita niya 
sa panahong nakaprenda sa 
kanya ang lupa. Napaupo sa 
sopa ang panginoong maylu- 
pa, hawak-hawak ang kan- 
yang dibdib, at kunwa'y hini- 
matay. 

Subalit hindi natinag ang 
mga magsasaka dahil kabi- 


sado na nilang mahilig “mag- 
artista” itong si Konsehala Nida. 
Nang  “magkamalay-tao” ito, 
naroon pa rin ang mga magsasa- 
kang naghihintay ng kanyang 
tugon. 

Wala na siyang magawa kundi 
pumayag na ibalik ang lupa ni 
Mang Ador. Subalit hiniling niyang 
magkopra nang isang beses pa 
bago ito ibalik sa magsasaka. Isang 
linggo na lamang ay magkokopra 
nang muli. 

Pinahintulutan ito ni Mang 
Ador, sa kundisyong linisin 
muna ng panginoong maylupa 
ang niyugan bago ito ibalik sa 
kanya. Agad naman itong 
sinang-ayunan ng asawa ni 
Konsehala Nida, na siyang 
nangongopra sa niyugan. 

Tagumpay ang kumprontasyon. 
Mula noon, dumalas na ang 
paglulunsad ng kilusang masa para 
bawiin ang mga lupang nakapaila- 
lim sa prenda arendo. Kalaunan ay 
kusang-loob nang ibinabalik ng 
mga panginoong maylupa ang mga 
lupang nakasanla sa kanila, kahit 
hindi pa sila kinukumpronta ng 


mga magsasaka. [AB 

Dekada '70: Pelikulang may panlipunang kabuluhan 


ana-panahon, sumusulpot sa 
Pinansin: mundo ng 

pelikulang Pilipino ang isang 
sineng tulad ng Dekada “70 na may 
pampulitika at panlipunang kabu- 
luhan at mayroon ding mataas na 
kalidad at porma. 

Mahusay na sinalamin ng 
pelikulang Dekada “70 ang mga 
kalagayan at pangyayari sa ilalim 
ng pasistang rehimeng US-Mar- 
cos---ang malawak at mabagsik na 
panunupil, kalupitan at paglabag sa 
karapatang-tao, gayundin ang 
masidhing paglaban ng mamama- 
yan. Sa simple ngunit malinaw na 
paraan, nailarawan ng pelikula ang 
panlipunan at pampulitikang krisis 
sa panahon ng diktadura na naglu- 
wal ng pagragasa ng malawak na 
kilusang masa at pagdaluyong ng 
rebolusyunaryong kilusan. 

Ang pelikula ay halaw sa 
nobela ni Lualhati Bautista na 
inilimbag noong 1983 at 1988. 
Nanalo ito ng Gawad Palanca 
noong 1983. Si Bautista rin ang 
nagsulat ng iskrip ng pelikula kaya 
nanatili itong tapat sa esensya at 
mensahe ng nobela. Ang pelikula 
ay isinali ng Star Cinema sa Metro 
Manila Film Festival (MMFF) 
noong Disyembre 2002. 

Isinasalaysay ng sentral na 
karakter sa pelikula na si Amanda 
Bartolome (ang “ina ng tahanan” 
na ginampanan ni Vilma Santos) 
ang kasaysayan ng kanyang 
pamilya at kung paano sila namu- 
lat. Bagamat nakadiin ang pelikula 
sa pagtalakay ng matitingkad na 
mga usapin sa loob ng kanilang 
pamilya, nailarawan nito ang kon- 
teksto ng mga pangyayaring 
panlipunan at pangkasaysayan at 


Ang Bayan - Pebrero 2003 


ang interaksyon ng mga ito sa 
kanilang pag-unlad bilang 
mga indibidwal at bilang 
isang pamilya. Tampok sa 
istorya ang proseso ng unti- 
unting pagkamulat ni 
Amanda--sa buong dekada “ 
1970--mula sa pagiging 
babaeng kimi at sunud- 
sunuran tungo sa isang baba- 
eng mulat na nakikisangkot sa 
mga usaping panlipunan. 

Mahalaga ang naging 
papel sa kanyang pag-unlad ! 
ng panganay niyang anak na 
si Jules (Piolo Pascual) na 
naging aktibista at sumapi sa 
Bagong Hukbong Bayan, ng 
pagiging kritikal na manunulat ng 
anak niyang si Em (Marvin 
Agustin), at ng pagpatay ng mga 
pulis sa anak niyang si Jason 
(Danilo Barrios) na dinampot sa 
paglabag sa umiiral noong curfew. 

Sa pagpapakita ng kanilang 
mga karanasan at pag-unlad ng 
kanilang kamulatan-pati na ng 
padre de pamilyang si Julian 
(Christopher de Leon)--bumukad- 
kad sa pelikula ang drama ng isang 
pamilyang binagbag at pinagtibay 
ng krisis ng lipunan. 

Ang pinakamatitingkad na mga 
eksena sa pelikula na nagtahi sa 
buong kwento ay ang umpisa at 
panghuling mga eksena kung saan 
matapang at militanteng naninindi- 
gan si Amanda sa isang rali. Sa 
unang eksena, inihalintulad ni 
Amanda ang kanyang sarili sa isang 
kamay na tagahele lamang ng 
sanggol sa duyan---walang ibang 
pinagkaabalahan kundi ang pag- 
alaga ng mga anak ngunit 
nagtatanong kung ito lamang ba 


ang kanyang kapalaran. 

Militante niyang ipinamalas sa 
huling eksena ang paghihimagsik 
na kanyang nararamdaman sa 
diktadura. Tumindig siya hindi 


lamang bilang isang ina ng 
kanyang mga anak, kundi bilang 
isang babaeng mulat at nakikiisa sa 
marami pang ibang nagtatanggol at 
lumalaban para sa interes ng mga 
anak ng inang bayan. 

Kabaligtaran sa nais palabasin 
ng mga kritiko na makabuluhan 
lamang ang pelikula sa panahong 
sinaklaw nito (mula kalagitnaan ng 
dekada 1960 hanggang unang 
bahagi ng 1980), sinasalamin ng 
Dekada “70 ang nagpapatuloy na 
realidad ng walang pakundangang 
paglabag ng estado sa mga 
karapatang-tao, ng unti-unting 
pagkakamulat ng maraming mama- 
mayan dahil dito, ng mga 
kontradiksyong dinaranas ng mga 
pamilyang petiburges at ng 
pagtindig ng maraming inang 
katulad ni Amanda na namumulat 
at kumikilos para sa rebolusyonar- 
yong pagbabago ng lipunan. JAB 

BALITA 


MATAGUMPAY NA AMBUS 
INILUNSAD SA DAVAO DEL NORTE 


Pitong sundalo ng Philippine Army 
ang namatay at anim ang sugatan nang 
ambusin ng Bagong Hukbong Bayan 
(BHB) nitong Pebrero 6 sa Sityo Basak, 
Barangay Sto. Niño, Talaingod, Davao del 
Norte ang mga nagpapatrulyang tropa ng 
72nd IB. Sa isang pahayag, sinabi ni 
Rigoberto Sanchez, tagapagsalita ng 
Merardo Arce Command (MAC) ng BHB 
sa Timog Mindanao, na ang opensiba ay 
isinagawa ng lst Pulang Bagani 
Company. Aniya, ang ambus ay “pama- 
marusa sa rehimeng US-Macapagal- 
Arroyo dahil sa pananalasa ng 
makinaryang pandigma nito sa 
kanayunan.” 

Pinuri ng MAC ang mga 
Pulang mandirigmang naglunsad 
ng pananambang dahil sa “ipina- 
kita nilang natatanging talino sa 
pakikidigma, katapangan at 
malawak na suportang masa laluna mula 
sa mga pambansang minorya.” Sinabi ng 
MAC na ang ambus ay parusa rin sa 
militar dahil sa pwersahan nilang 
paggamit sa mga minorya sa kanilang 
kontra-rebolusyonaryong digma. Ang 
Talaingod ay saklaw ng lupang ninuno ng 
mga Ata-Manobo. 

Nasamsam mula sa ambus ang isang 
M60 light machine gun, isang M14, apat 
na MI6, tatlong M203 grenade launcher, 
isang .45 kalibreng pistola, tatlong 
radyong pangkomunikasyon, isang global 
positioning system (GPS) at 20 pak ng 
militar. 

Dahil sa kahihiyan, pilit na ikinukubli 
ng AFP ang kanilang pagkatalo sa 
pagsasabing ang naganap na opensiba ay 
hindi isang ambus kundi isang simpleng 
engwentro lamang. 

6 NA SUNDALO PATAY, 3 SUGATAN SA 
PAKIKIPAGSAGUPAAN SA BHB 


Dalawang elemento ng 24th IB ang napatay at lima ang sugatan 
sa engkwentro sa Sityo Kararited, Barangay Cabauatan, Botolan, 
Zambales noong hapon ng Pebrero 7. 

Sa San Luis, Agusan del Sur, tinambangan ng BHB noong 
Enero 18 ang mga tropa ng Philippine Army na pabalik mula sa 
isang operasyong militar. Dalawang sundalo ang napatay sa 
labanan. 

Samantala, iniulat ng Silvino Lobina Command ng BHB sa 
Samar na dalawang ripleng M16 ang naagaw ng mga Pulang 
mandirigma sa ambus na inilunsad nila noong Disyembre 30 sa 
bayan ng Catarman, Northern Samar laban sa mga tropa ng 63rd 
IB. Dalawang sundalo ang napatay at tatlo ang sugatan sa ambus, 
kabilang ang isang tinyente. 


200 KABATAAN MULA METRO MANILA, 
SUMAPI SA BHB NOONG 2002 

Aabot sa 200 mga kabataang aktibista mula sa 
kalunsuran ang sumapi sa Bagong Hukbong Bayan noong 
. taong 2002. Sa isang pahayag na pinirmahan ni Kasamang 
Dino Kalayaan ng Kabataang Makabayan (KM) sa 
National Capital Region Sinabi niya na ito ay tanda ng 
muling paglaki ng bilang ng mga kabataang tumutungo sa kanayu- 
nan upang lumahok sa armadong pakikibaka. Ayon sa KM, ito ay 
bunsod ng tumitinding diskuntento nila sa anti-mamamayan at 
maka-imperyalistang patakaran ng rehimeng Macapagal-Arroyo. 


PRESYO NG LANGIS, 4 NA ULIT TUMAAS 

Apat na ulit na itinaas ng mga kumpanya sa langis ang 
presyo ng mga produktong petrolyo sa Pilipinas sa loob 
lamang ng apat na linggo mula Enero hanggang Pebrero. 
Itinaas ng Caltex, Shell, Petron at iba pang kumpanya ang 
kanilang mga presyo noong Enero 3, Enero 18, Enero 24 at 
Pebrero 3. 

Sa kabuuan, tumaas nang aabot sa P1.60 kada litro ng langis 
ang presyo ng pinakamalalaking kumpanya. Samantala, tinatayang 
muling tataas ang presyo ng mga produktong petrolyo nang 80 
sentimo kada litro sa ikatlong linggo ng Pebrero. 

Kaugnay nito, muling iginigiit ng Pagkakaisa ng mga Tsuper at 
Operator Nationwide (PISTON) ang kanilang pagtutol sa pagtaas 
ng presyo ng langis at ang petisyon para sa karagdagang piso sa 
pamasahe sa dyip. 

BALITA 


LABAN SA OPERASYON NG MINA, PAG-IIBAYUHIN PA 


Patuloy na naglulunsad ng mga kilos protesta ang 
mga pambansang minorya, magsasaka, environmenta- 
list at taong simbahan sa Tampakan, South Cotabato 
laban sa mapaminsalang operasyon ng Tampakan 
Mining Resource Corp. (TMC). Ang mga kilos 
protesta ay pinamumunuan ng Tampakan People's 
Crusade for Environmental Protection (TAPCEP). 

Ang TMC ay pinagkalooban ng gubyerno noong 
2000 ng Financial Technical Assistance Agreement 
(FTAA) o karapatang magmina, sa hangganan ng 
Sultan Kudarat, South Cotabato at Davao del Sur, na 
kalakhan ay lupang ninuno ng mga B'laan. Ayon sa 
mga pagsusuri, mayroon ditong nakadepositong 6.7 
bilyong onsa ng ginto at 7.8 milyong metriko tonelada 


ng tanso--isa sa pinakamayamang deposito ng 
mineral sa buong mundo. 

Unang binigyan ng karapatang magmina sa lugar 
ang Australyanong kumpanyang Western Mining 
Corp. (WMC). Subalit umatras ito at ipinagbili 
umano ang kanilang FTAA sa TMC dahil sa 
malakas na pagtutol ng mamamayan sa operas- 
yon nito. Napag-alaman kamakailan ng TAPCEP 
na ang TMC ay “dummy” lamang ng WMC. 

Mahigpit ang pagtutol ng mamamayan doon sa 
operasyon ng mina dahil sa idinudulot nitong mga 
karamdaman sa mamamayan at polusyon sa mga 
ilog na sanhi ng pagkamatay ng mga isda at mga 
tanim. 


Bilang pagtutuwid 
Mensahe sa mga manggagawa ng PLDT 


Nais naming ituwid ang ilang 
maling impormasyon na nilaman 
ng balita tungkol sa welga sa 
Philippine Long Distance Tele- 
phone Company (PLDT) na luma- 
bas sa p. 19 ng isyung Enero 2003 
ng AB. 

Sa naturang balita, maling 
tinukoy na “CBA deadlock” ang 
nasa likod ng welga. Ang totoong 
dahilan kung bakit sumiklab ang 
welga noong Disyembre 2002 ay 
ang tanggalan ng mahigit 500 
regular na manggagawa. Idinada- 
hilan ng maneydsment ang diu- 
mano'y sobra-sobrang bilang ng 
mga manggagawa ng kumpanya. 
Subalit sa katunayan, ang tangga- 
lan ay alinsunod sa ipinagpapatu- 
loy nitong anti-manggagawang 
pakanang kontraktwalisasyon, sa 
hangaring lalong pigain ang mga 
manggagawa at palakihin ang 
tubo ng kumpanya. 

Nagpupuna rin ang patnugu- 

tan ng AB sa pagsipi sa sinabi ni 
Pete Pinlac, pinuno ng MKP, na 
animo'y awtoridad at kinatawan 
ng mga manggagawa ng PLDT. 
Katulad ng nalalaman ng mga 
manggagawa ng PLDT, si Pinlac 
ay isang dilawan na kinakasang- 
kapan ng maneydsment upang 
lalong apihin ang mga mangga- 
gawa. 

Katunayan, pinahintulutan ni 
Pinlac na isingit sa CBA noong 
taong 2000 ang probisyong pabor 
sa “out-sourcing” at “out-jobbing” 
o ang pagpapatrabaho ng PLDT sa 
di nito regular na mga mangga- 
gawa. Nagawa niya ito sa pama- 
magitan ng kanyang agaw-ekse- 
nang hunger strike na dumiskaril 
sa sama-sama at militanteng pag- 
kilos noon ng mga kasapi ng MKP. 

Ang welga noong Disyembre 
ay hindi matatag na pinaghandaan 
ni Pinlac at ng grupo niyang 
kaalyado ng KPD, BMP at AGLO. 


Bumuntot si Pinlac 

sa welga, subalit 

sa halip na tumu- 

long sa pagpapalakas nito, pinahi- 
na niya ito sa pamamagitan ng 
paninira sa mga progresibong 
kasapi ng unyon at pagsagka sa 
kanilang mga pagsisikap na 
itaguyod ang laban ng mga 
manggagawa ng PLDT. 

Nabigo ang welga na sagkaan 
ang planong tanggalan ng mga 
manggagawa sa PLDT, ngunit 
kahanga-hanga ang ipinamalas na 
pagpupunyagi, militansya at diwa 
ng pagkakaisa ng mga mangga- 
gawa na lumaban sa kabila ng 
mga pagsagkang ginagawa ng 
dilawang lider na si Pinlac. 

Ang mapanlabang diwang ito 
ang puhunan upang lalong palaka- 
sin ang mga darating pang 
pakikibaka laban kay Pinlac at sa 
mga kontra-manggagawang 
pakana ng PLDT. [AB 

BALITA 


PLANONG PAGBUBUWIS 
SA MGA MIGRANTENG DH, 
INIATRAS 

Sa harap ng patuloy at lumalakas na 
kilos protesta, napilitang ipagpaliban ng 
gubyernong Hongkong noong ikala- 
wang linggo ng Enero ang balak nitong 
patawan ng panibagong buwis at kalta- 
san ang sweldong tinatanggap ng mga 
katulong (domestic helper o DH). 

Bago ito, mga 3,000 DH mula sa 
Pilipinas, Thailand, Indonesia, Nepal at 
Sri Lanka ang nagrali noong Enero 12 
sa Victoria Park. Mula rito nagmartsa 
sila patungo sa mga upisina ng 
gubyerno habang isinisigaw ang mga 
islogang “No to levy! No to wage cut!” 
(Tutulan ang buwis! Tutulan ang 
pagbawas sa sahod!) 

Kinabukasan, sa Pilipinas, naglun- 
sad ng piket ang mga kamag-anak at 
kaibigan ng mga DH ssa tapat ng 
Chinese Embassy sa Maynila bilang 
suporta sa kanilang pakikibaka. Kasama 
nila ang mga myembro ng Migrante. 

Noong nakaraang Disyembre at 
Bagong Taon, sunud-sunod ang mga 
pagkilos ng mga Pilipino sa Hongkong 
sa pamumuno ng Asian Migrants 
Coordinating Body at United Filipinos 
in Hongkong upang labanan ang mga 
balak na pagbawas sa kanilang mga 
tinatanggap na sweldo. 


Pagtutuwid 

Nais ituwid ng patnugutan ng Ang 
Bayan ang maling pangalan ng isang 
koronel ng Army na malubhang 
nasugatan sa isinagawang ambus ng 
BHB sa bayan ng Tupi, South Cotabato. 
Sa halip na Lt. Col. Eduardo Laden, ang 
tunay na pangalan ay Lt. Col. Eduardo 
Andes, kumander ng 27th IB na 
nakabase sa Tupi. Nasugatan din ang 
kanyang mga kasamahang sina Sgt. 
Johny Sinaon, Sgt. Patriarch Detalla at 
Sgt. Pablito Canja. 

TIGIL-PUTUKAN, IDINEKLARA SA NEPAL 

Nagdeklara kapwa ang gubyerno ng Nepal 
at ang Partido Komunista ng Nepal (Maoista) 
ng tigil-putukan noong Enero 29. 

Sinabi ni Prachanda, pinuno ng PKN (M), na 
pumayag ang mga rebolusyonaryong pwersa sa kahilingang 
magtigil-putukan pagkatapos bawiin ng gubyerno ang pagtatatak na 
“terorista” ang PKN, alisin ang alok na premyo para sa kanilang pag- 
aaresto at bawiin ang mandamyento de aresto ng Interpol 
(International Police) para sa mga lider ng PKN. 

Sa kabilang panig, nagpahayag ng pagsuporta ang punong 
ministro ng Nepal sa mungkahing magkaroon ng paglipat ng 
kapangyarihan sa isang halal na gubyerno. 

Muling binuo ng PKN ang kanilang tim na makikipagnegosasyon 
sa gubyerno. Ito ang ikalawang pagkakataong makikipag-usap ang 
PKN sa gubyerno. Ang una ay sinimulan noong Agosto 2001. 
Tumigil ang negosasyon sa pangunahing kahingian ng rebolusyonar- 
yong kilusan na buwagin ang gubyernong monarkiya-konstitusyunal. 
Muling sumiklab ang armadong pakikibaka noong Nobyembre 2001. 

Bago magdeklara ng tigil-putukan, dalawang mataas na upisyal 
ng Armed Police Force (APF) ng Nepal ang napatay nang tambangan 
sila ng mga mandirigma ng PKN noong Enero 26. 

Napatay sina Inspector General Krishna Mohan Shrestha at 
Assistant Inspector Surya Bahadur sa Lalitpur, sa labas ng 
Kathmandu, kabisera ng Nepal. 

Si Shresthna, na punong kumander ng APF, ang pinakamataas na 
upisyal ng pulisya na napatay simula noong 1996. 


Cia CT aa 


RASISMO SA US, PINANGANGAMBAHAN NG MGA PAKISTANI 
Daan-daang mga kabataang Pakistani-American ang dali-daling 
umalis patungong Canada noong huling linggo ng Fnero. Ilang libo 
pa ang naghihintay sa Buffalo, New York sa hangganan ng US at 
Canada upang maproseso ang kanilang mga papeles paalis tungong 
Canada o iba pang bansa. Iniiwasan nila ang bagong panggigipit na 
ipinatutupad ng Immigration and Naturalization Service (INS). 

Ayon sa bagong mga patakaran inilabas noong Disyembre 2002, 
kinakailangang magparehistro ang mga Pakistani sa INS at tuwi- 
tuwinang magreport dito matapos na ipabilang ng US State 
Department ang mamamayang Pakistani sa listahan nito ng mga 
babantayang nasyunalidad. 

Laganap ngayon ang pangamba ng mga Muslim sa US na 
anumang oras ay aarestuhin at gigipitin dahil sa ipinatutupad na 
"racial profiling" ng gubyernong Bush. Ang racial profiling ay 
makaisang panig na hakbang ng US upang bantayan at gipitin ang 
mga mamamayang kasangkot diumano sa terorismo. 

